*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*29. számú előterjesztés*

Bátaszék Város Önkormányzata Képviselő-testületének 2019. február 13-án,

16 órakor megtartandó rendkívüli ülésére

*a Bátaszék szennyvíztelep fejlesztése, Bátaszék, Báta szenny-vízcsatornázás befejezése című projekthez ingatlan rész megvásárlása*

|  |
| --- |
| **Előterjesztő:** Dr. Bozsolik Róbert polgármester **Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2019. 02. 12. |

# *Tisztelt Képviselő-testület!*

Bátaszék Város Önkormányzat Képviselő-testülete a 267/2018.(IX.13.) önkormányzati határozatával döntött a Bátaszék szennyvíztelep fejlesztése, Bátaszék, Báta szenny-vízcsatornázás befejezése című projekthez ingatlan rész megvásárlásáról.

*Bátaszék Város Önkormányzatának Képviselő-testülete;*

*a) a mező- és erdőgazdasági földek forgalmáról szóló 2013. évi CXXII. törvény 11. § (2) bekezdés c) pontja alapján településfejlesztés céljára megvásárolja a Gauzer Zoltán (7148 Alsónyék, Alsónyéki tanyák 92.) tulajdonában álló, 0432 hrsz.-ú ingatlanból 134 m2 nagyságú területet 350.000.- Ft vételárért az önkormányzat 2018. évi költségvetésének általános tartalék kerete terhére,*

*b) a közterület kialakítás és vásárlás költségeire bruttó 61.000,-Ft,- keretösszeget biztosít az önkormányzat 2018. évi költségvetésének általános tartalék kerete terhére,*

*c.) felhatalmazza a város polgármesterét az adásvételi szerződés és az adásvétellel kapcsolatos jognyilatkozatok aláírására.*

Az építendő szennyvízcsatorna szakasz nyomvonalát az Invitech földalatti optikai kábel nyomvonalas elhelyezkedése miatt módosítani szükséges. Az új közmű kábel 2018. július hónapban jutott a tervező tudomására.

A tervező 2017. november hónapban E-közmű rendszeren keresztül közműnyilatkozatot kért. E rendszeren keresztül az érintett közműüzemeltetők automatikusan nyilatkoztak az érintettségről (beadványazonosító: 511445620). Az Invitech Zrt. akkoriban nem jelezte az optikai földkábelük nyomvonalát az érintett földrészleten.

2018. július hónapban ismételten lefolytatták a közműnyilatkozat kérését (az akkor érvényben lévő jogszabályi környezetnek megfelelően 6 hónap volt az E-közműnyilatkozat érvényessége). A 376639604 azonosító számú közműnyilatkozatban már az Invitech Zrt. jelezte az érintettséget, és kérte, hogy szerepeltessük a kábelük nyomvonalát a helyszínrajzon.

Ennek eredményeként a kialakítandó telekhatár vonalát a Bátaszék 0432 hrsz. földrészlet rovására keleti irányba eltolva szükséges kialakítani a meglévő egyéb más közművek (vízvezeték, gázvezeték, elektromos légvezeték tartóoszlop, telefon földkábel, Invitech optikai földkábel) elhelyezkedése miatt. Az érintett telekhatár vonalának előzetes kialakítását az 1.sz. melléklet tartalmazza.

Az igénybe vett terület nagysága 134 m2-ről 284 m2-re változott.

A tulajdonossal történt egyeztetés alapján és az általa megadott nyilatkozat szerint az eladási árat 350.000,-Ft helyett 400.000,-Ft-ban határozta meg.

A telekhatár rendezéshez kapcsolódó költségek az alábbiak:

* geodéziai munkarész 0,-Ft (kivitelező biztosítja)
* eljárási díjak 36.000,-Ft
* ingatlan vételi ára 400.000,-Ft
* ügyvédi munkadíj 25.000,-Ft

összesen: 461.000,-Ft

***1.sz. H a t á r o z a t i j a v a s l a t :***

**a 267/2018. (IX. 13.) önk.-i határozat hatályon kívül helyezésére**

Bátaszék Város Önkormányzatának Képviselő-testülete;

a 267/2018.(IX.13.) önkormányzati határozatát hatályon kívül helyezi.

*Határidő:* azonnal

*Felelős*: Kondriczné dr. Varga Erzsébet jegyző

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

**Bátaszék szennyvíztelep fejlesztése, Bátaszék, Báta szenny-vízcsatornázás befejezése című projekthez ingatlan rész megvásárlására**

Bátaszék Város Önkormányzatának Képviselő-testülete;

1. a mező- és erdőgazdasági földek forgalmáról szóló 2013. évi CXXII. törvény 11. § (2) bekezdés c) pontja alapján településfejlesztés céljára megvásárolja a Gauzer Zoltán (7148 Alsónyék, Alsónyéki tanyák 92.) tulajdonában álló, 0432 hrsz.-ú ingatlanból 284 m2 nagyságú területet 400.000.- Ft vételárért az önkormányzat 2019. évi költségvetésének terhére,
2. a közterület kialakítás költségeire bruttó 61.000,-Ft,- keretösszeget biztosít az önkormányzat 2019. évi költségvetésének terhére,
3. felhatalmazza a város polgármesterét az adásvételi szerződés és az adásvétellel kapcsolatos jognyilatkozatok aláírására.

*Határidő:* 2019. május 31.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

 Bátaszéki KÖH városüz. iroda

Bátaszéki KÖH pénzügyi iroda

 irattár